CELEX: 32014D0357
Language: lt
Date: 1402617600000
Title: 2014/357/ES: 2014 m. birželio 13 d. Komisijos įgyvendinimo sprendimas dėl stacionariųjų treniruoklių Europos standartų serijos EN 957 (2 ir 4–10 dalių) ir EN ISO 20957 (1 dalies) ir dešimties gimnastikos įrangos Europos standartų atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodų į šiuos standartus skelbimo Europos Sąjungos oficialiajame leidinyje  Tekstas svarbus EEE

14.6.2014   
            
            
               LT
            
            
               Europos Sąjungos oficialusis leidinys
            
            
               L 175/40
            
         KOMISIJOS ĮGYVENDINIMO SPRENDIMAS
   2014 m. birželio 13 d.
   dėl stacionariųjų treniruoklių Europos standartų serijos EN 957 (2 ir 4–10 dalių) ir EN ISO 20957 (1 dalies) ir dešimties gimnastikos įrangos Europos standartų atitikties Europos Parlamento ir Tarybos direktyvos 2001/95/EB bendram saugos reikalavimui ir dėl nuorodų į šiuos standartus skelbimo Europos Sąjungos oficialiajame leidinyje
   
   (Tekstas svarbus EEE)
   
      (2014/357/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnį,
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami pateikti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys laikomas saugiu (atsižvelgiant į pavojus ir pavojų kategorijas, kuriems taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, kurių nuorodas pagal tos direktyvos 4 straipsnio 2 dalį Komisija paskelbė Europos Sąjungos oficialiajame leidinyje;
            
         
               (3)
            
            
               pagal Direktyvos 2001/95/EB 4 straipsnio 1 dalį Europos standartus nustato Europos standartizacijos organizacijos (ESO) pagal Komisijos suteiktus įgaliojimus;
            
         
               (4)
            
            
               pagal Direktyvos 2001/95/EB 4 straipsnio 2 dalį Komisija skelbia nuorodas į tokius standartus;
            
         
               (5)
            
            
               2011 m. liepos 27 d. Komisija priėmė sprendimą 2011/476/ES dėl Europos stacionariųjų treniruoklių standartų atitikties saugos reikalavimams remiantis Europos Parlamento ir Tarybos direktyva 2001/95/EB (2);
            
         
               (6)
            
            
               2012 m. rugsėjo 5 d. Komisija ESO suteikė standartizacijos įgaliojimą M/506 parengti stacionariųjų treniruoklių Europos standartus, kad būtų išspręsti pagrindiniai su tokia įranga susiję pavojai, remiantis principu, kad įprastomis pagrįstomis ir numatomomis naudojimo sąlygomis susižeidimo ar žalos sveikatai ir saugai pavojus yra sumažinamas jos konstrukcija ar apsaugos priemonėmis. Įgaliojimu buvo reikalaujama atsižvelgti į šiuos aspektus: pastatomosios įrangos stabilumą, aštrias briaunas ir šerpetas, vamzdžių galus, spaudimo, slyties, sukimosi ir slankiojimo taškus pasiekiamose vietose, svorius, prieigą prie įrangos ir išsilaisvinimą iš jos, reguliavimo ir fiksavimo mechanizmus, virves, diržus ir grandines, metalinius lynus ir skriemulius, virvių ir diržų reguliavimą, valdymo taškus, užgriebimo vietas, integruotas, pritvirtinamas ir sukamąsias rankenas, elektros saugą ir užblokavimo įtaisą, skirtą išjungti maitinimą;
            
         
               (7)
            
            
               Europos standartizacijos komitetas (CEN) priėmė stacionariųjų treniruoklių, kuriems taikomas Komisijos įgaliojimas, Europos standartų seriją (EN 957, 2 ir 4 – 10 dalis) ir Europos standartą EN ISO 20957 (1 dalį);
            
         
               (8)
            
            
               stacionariųjų treniruoklių Europos standartų serija EN 957 (2 ir 4 – 10 dalys) ir Europos standartas EN ISO 20957 (1 dalis) atitinka įgaliojimą M/506 ir Direktyvoje 2001/95/EB nustatytą bendrą saugos reikalavimą. Nuorodos į juos turėtų būti atitinkamai paskelbtos Europos Sąjungos oficialiajame leidinyje;
            
         
               (9)
            
            
               2011 m. liepos 27 d. Komisija priėmė sprendimą 2011/479/ES dėl Europos gimnastikos įrangos standartų atitikties saugos reikalavimams remiantis Europos Parlamento ir Tarybos direktyva 2001/95/EB (3);
            
         
               (10)
            
            
               2012 m. rugsėjo 5 d. Komisija ESO suteikė standartizacijos įgaliojimą M/507 parengti gimnastikos įrangos Europos standartus, kad būtų išspręsti pagrindiniai su tokia įranga susiję pavojai, t. y. rizika, susijusi su nepakankama įrangos apkrovos išlaikymo galia, įrangos stabilumo praradimu, elektros energijos naudojimu ir su veikiančiomis grandinėmis, mechaninės ar vandens energijos naudojimu, įrangos naudojimu, įskaitant kūno nukritimą, susižeidimą, įstrigimą, pasismaugimą, susidūrimą ir perkrovą, įrangos prieinamumu, įskaitant prieinamumą esant gedimui ar pavojingai situacijai, galima įrangos sąveika ir atsitiktiniais pašaliniais asmenimis (pvz., žiūrovais), nepakankama priežiūra, įrangos montavimu, išmontavimu ir tvarkymu ir cheminių medžiagų veikimu;
            
         
               (11)
            
            
               Europos standartizacijos komitetas (CEN) priėmė dešimt gimnastikos įrangos, kuriai taikomas Komisijos įgaliojimas, Europos standartų;
            
         
               (12)
            
            
               šie dešimt gimnastikos įrangos Europos standartų atitinka įgaliojimą M/507 ir Direktyva 2001/95/EB nustatytą bendrą saugos reikalavimą. Nuorodos į juos turėtų būti atitinkamai paskelbtos Europos Sąjungos oficialiajame leidinyje;
            
         
               (13)
            
            
               šiame sprendime nustatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Toliau nurodyti Europos standartai atitinka juose nurodytiems pavojams taikomą Direktyvoje 2001/95/EB nustatytą bendrą saugos reikalavimą:
   
               a)
            
            
               EN ISO 20957–1:2013 „Stacionarieji treniruokliai. 1 dalis. Bendrieji saugos reikalavimai ir bandymo metodai (ISO 20957–1:2013)“;
            
         
               b)
            
            
               EN 957–2:2003 „Stacionarieji treniruokliai. 2 dalis. Jėgos lavinimo įranga, papildomi specialieji saugos reikalavimai ir bandymo metodai“;
            
         
               c)
            
            
               EN 957–4:2006+A1:2010 „Stacionarieji treniruokliai. 4 dalis. Jėgos lavinimo suolai, papildomi specialieji saugos reikalavimai ir bandymo metodai“;
            
         
               d)
            
            
               EN 957–5:2009 „Stacionarieji treniruokliai. 5 dalis. Stacionarieji pedaliniai treniruokliai ir viršutinės kūno dalies treniruokliai su skriejiku, papildomi specialieji saugos reikalavimai ir bandymo metodai“;
            
         
               e)
            
            
               EN 957–6:2010 „Stacionarieji treniruokliai. 6 dalis. Bėgtakiai, papildomi specialieji saugos reikalavimai ir bandymo metodai“;
            
         
               f)
            
            
               EN 957–7:1998 „Stacionarieji treniruokliai. 7 dalis. Irkliniai įrenginiai, papildomi specialieji saugos reikalavimai ir bandymo metodai“;
            
         
               g)
            
            
               EN 957–8:1998 „Stacionarieji treniruokliai. 8 dalis. Pedalinės vaikštynės (steperiai), eskalatoriai, kopimo imituokliai. Papildomi specialieji saugos reikalavimai ir bandymo metodai“;
            
         
               h)
            
            
               EN 957–9:2003 „Stacionarieji treniruokliai. 9 dalis. Elipsiniai treniruokliai, papildomi specialieji saugos reikalavimai ir bandymo metodai“;
            
         
               i)
            
            
               EN 957–10:2005 „Stacionarieji treniruokliai. 10 dalis. Treniruočių dviračiai su standžiąja pavara arba be laisvosios eigos, papildomi specialieji saugos reikalavimai ir bandymo metodai“;
            
         
               j)
            
            
               EN 913:2008 „Gimnastikos įranga. Bendrieji saugos reikalavimai ir bandymo metodai“;
            
         
               k)
            
            
               EN 914:2008 „Gimnastikos įranga. Lygiagretės, lygiagrečių ir asimetrinių lygiagrečių derinys. Reikalavimai ir bandymo metodai, įskaitant saugą“
            
         
               l)
            
            
               EN 915:2008 „Gimnastikos įranga. Šuolių dėžės. Reikalavimai ir bandymo metodai, įskaitant saugą“;
            
         
               m)
            
            
               EN 916:2003 „Gimnastikos įranga. Šuolių dėžės. Reikalavimai ir bandymo metodai, įskaitant saugą“;
            
         
               n)
            
            
               EN 12196:2003 „Gimnastikos įranga. Arkliai ir ožiai. Paskirties ir saugos reikalavimai, bandymo metodai“;
            
         
               o)
            
            
               EN 12197:1997 „Gimnastikos įranga. Skersiniai. Paskirties ir saugos reikalavimai, bandymo metodai“;
            
         
               p)
            
            
               EN 12346:1998 „Gimnastikos įranga. Gimnastikos sienelės, grotinės lipynės, laipiojamieji rėmai. Saugos reikalavimai ir bandymo metodai“;
            
         
               q)
            
            
               EN 12432:1998 „Gimnastikos įranga. Buomai. Paskirties ir saugos reikalavimai, bandymo metodai“;
            
         
               r)
            
            
               EN 12655:1998 „Gimnastikos įranga. Kabamieji žiedai. Paskirties ir saugos reikalavimai, bandymo metodai“;
            
         
               s)
            
            
               EN 13219:2008 „Gimnastikos įranga. Batutai. Funkciniai ir saugos reikalavimai, bandymo metodai“.
            
         2 straipsnis
   Nuorodos į standartus EN ISO 20957–1:2013, EN 957–2:2003, EN 957–4:2006+A1:2010, EN 957–5:2009, EN 957–6:2010, EN 957–7:1998, EN 957–8:1998, EN 957–9:2003, EN 957–10:2005, EN 913:2008, EN 914:2008, EN 915:2008, EN 916:2003, EN 12196:2003, EN 12197:1997, EN 12346:1998, EN 12432:1998, EN 12655:1998 ir EN 13219:2008 skelbiamos Europos Sąjungos oficialiojo leidinio C dalyje.
   3 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2014 m. birželio 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 11, 2002 1 15, p. 4.
   
      (2)  OL L 196, 2011 7 28, p. 16.
   
      (3)  OL L 197, 2011 7 29, p. 13.